Vozniška akademija je zaradi individualnega pristopa primerna tako za začetnike kot tudi bolj izkušene voznike. Program bomo prilagodili vašemu trenutnemu znanju in zmožnostim, kar ocenimo v prvem koraku vozniške akademije – uvod, pogovor, evaluacija posameznika ter postavitev referenčnega časa na izbrani progi. Nato se pri nadaljnjih korakih še posebej posvetimo tistim delom pri katerem potrebujemo največ napredka. Namen vozniške akademije je naučiti voznika ustreznega upravljanja z vozilom v najrazličnejših situacijah s katerim bo voznik pridobil na splošni samozavesti med vožnjo, prispeval k boljši varnosti v prometu, ravnal z vozilom bolj gospodarno ter v primeru vožnje na progi tudi izboljšal čas na progi.